पाएं अपने शहर की ताज़ा ख़बरें और फ्री ई-पेपरडाउनलोड करें
दूसरे राज्यों से झारखंड आने वाले श्रमिक अब सीधे घर नहीं जा पाएंगे। दूसरे राज्यों से झारखंड आने वाले को पहले 7 दिन तक अपने जिले में ही क्वारैंटाइन किया जाएगा। इसके पहले स्टेशन पहुंचते ही इनकी रैपिड एंटीजन जांच की जाएगी। रिपोर्ट निगेटिव आने के बाद भी उन्हें क्वारैंटाइन किया जाएगा।
आपदा प्रबंधन विभाग की ओर से जारी आदेश के मुताबिक इन्हें इनके जिले में ही क्वारैंटाइन किया जाएगा। 7 दिन के बाद दोबारा से जांच की जाएगी। उस दौरान अगर उनकी रिपोर्ट निगेटिव आती है। तभी उन्हें घर भेजा जाएगा। रिपोर्ट पॉजिटिव आ जाने के बाद इन्हें इलाज के लिए कोविड केयर सेंटर में भेजा जाएगा।
अभी सीधा घर जा रहे श्रमिक, सभी की जांच भी नहीं
पिछले एक महीने से मुंबई, गुजरात और दिल्ली से आने वाले श्रमिक स्टेशन से सीधा अपने घर चले जा रहे हैं। स्टेशन पर जांच की व्यवस्था तो है, लेकिन आधे से ज्यादा लोग बिना जांच कराए ही अपने घर चले जा रहे हैं। अभी तक प्रशासन की तरफ से इनको क्वारैंटाइन की कोई व्यवस्था नहीं की गई थी। पॉजिटिव श्रमिक भी बिना किसी रोक-टोक के अपने घर चले जा रहे हैं।
पंचायत स्तर पर शुरू किए जाएंगे क्वारैंटाइन सेंटर
कोरोना के बढ़ते संक्रमण और श्रमिकों की संख्या को देखते हुए सरकार ने एक बार फिर से पंचायत स्तर पर क्वारैंटाइन सेंटर पर शुरू करने का आदेश दिया है। इसे क्रियान्वित करने के लिए सरकार ने पहल शुरू कर दी है। क्वारैंटाइन सेंटर में रहने वालों के लिए भोजन की व्यवस्था करने के लिए भी संबंधित अधिकारियों को पूरी तैयारी समय पर कर लेने का निर्देश दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn